Iste articlo ye sobre una cinta belica d'intriga policial anglo-franco-estausunidense de 1967; ta atros usos, se veiga The Night of the Generals (desambigación).

The Night of the Generals (títol orichinal en anglés, en aragonés A nueit d'os chenerals, enguerada en Aragón con o suyo títol traduciu enta lo castellano de La noche de los generales) ye una cinta de intriga policiaca belica dramatica de l'anyo 1967 dirichida por Anatole Litvak. Ye una producción anglo-franco-estausunidense con un guión adaptau por Joseph Kessel, Paul Dehn y Gore Vidal (iste zaguero, no acreditau) basau d'una man en The Night of the Generals, una novela de Hans Hellmut Kirst, y d'atra man en The Wary Transgressor, un relato de James Hadley Chase, con una Banda Sonora Orichinal de Maurice Jarre, una dirección de fotografía de Henri Decaë y una producción cinematografica de Sam Spiegel, Georges Lourau y Anatole Litvak ta las productoras Horizon Pictures y Filmsonor. L'elenco d'a cinta ye formau, en os suyos papels principals, por os actors Peter O'Toole, Omar Sharif, Tom Courtenay, Donald Pleasence, Joanna Pettet, Philippe Noiret, Christopher Plummer, Juliette Gréco, Charles Gray y Nigel Stock.

A cinta s'ambienta mientres a Segunda Guerra Mundial en os anyos 1942, 1943 y 1944 en as ciudaz de Varsovia y París, y en epoca actual d'a cinta (anyos 1960) en a ciudat d'Hamburgo en Alemanya, y se rodó en os estudios de Boulogne, en Boulogne-Billancourt (Altos d'o Sena, Francia) y en escenarios naturals en Varsovia (Polonia), Hamburgo (Alemanya) y París, Versailles (Yvelines) y Cormeilles-en-Parisis (Val-d'Oise) en Francia. En a 12ena edición d'os Premios David de Donatello The Night of the Generals recibió lo Premio a lo Millor Actor Forano (Peter O'Toole), ex-aequo con The Taming of the Shrew, ta l'actor Richard Burton.

Elenco
{|class="wikitable sortable" style="font-size: 90%;"
|-
! style="background:#ABD2D0;" | Actor
! style="background:#ABD2D0;" | Papel
! style="background:#ABD2D0;" | Notas
|-
|
| ''|
|}

Se veiga tamién
Cine en 1967.
Cintas de 1967.
The Night of the Generals